ચેન્જ ઑફ યુઝર માટે સ્ટેટ ગવર્નમેન્ટની નવી ઇન્ડસ્ટ્રિયલ પૉલિસી પણ ઉપયોગી સાબિત થઈ છે. કૉર્પોરેટ હાઉસિસ અને ડેવલપરો તેમની પાસે રહેલી અને ડેવલપમેન્ટ માટે નક્કી કરાયેલી ઇન્ડસ્ટ્રિયલ લૅન્ડ પર કમર્શિયલ અને રેસિડેન્શિયલ પ્રોજેક્ટ ઊભા કરી શકે છે. નવી પૉલિસી મુજબ ૬૦ ટકા જમીન ડેવલપરો ઇન્ડસ્ટ્રિયલ વપરાશ માટે રાખી શકે છે અને બાકીની જમીન પર રેસિડેન્શિયલ અથવા કમર્શિયલ પ્રોજેક્ટ ઊભા કરી શકે છે અને એ માટે સરકાર પાસે ચેન્જ ઑફ યુઝરની અરજી કરવાની પણ જરૂર નથી. થાણેના ડેવલપર જગદીશ જૈન કહે છે, ‘આ પૉલિસીથી શહેરની બહાર થાણે, ડોમ્બિવલી અને કલ્યાણમાં આવેલા ઇન્ડસ્ટ્રિયલ એરિયામાં ઘણું ડેવલપમેન્ટ થઈ શકશે. એમાં ઘણી રેસિડેન્શિયલ ટાઉનશિપ પણ ઊભી થઈ શકશે. કમર્શિયલ પ્રોજેક્ટમાં ડિમાન્ડ જ નથી ત્યારે ડેવલપરો માટે રેસિડેન્શિયલ પ્રોજેક્ટ બનાવવાનો સારો વિકલ્પ ઊભો છે.’